Pasjinjan deltok aktivt i protestdemonstrasjonene etter valget i 2008 der ti mennesker mistet livet. Han gikk en periode i dekning, men dukket opp igjen i 2009. Han ble dømt til syv års fengsel, men ble sluppet fri i mai 2011 som del av et generelt amnesti. I 2012 ble han innvalgt i nasjonalforsamlingen som representant for Ter-Petrosians brede koalisjon. Han brøt senere med Ter-Petrosian på politisk grunnlag og dannet sitt eget parti. I allianse med to andre opposisjonspartier fikk de 8 % av stemmene ved parlamentsvalget i 2017.